Carl Ludvig Jacobsen

Carl Ludvig Jacobsen (født 24. januar 1835 i Moss, død 18. desember 1923 på Bygdøy i Oslo) var en norsk billedhogger, som er best kjent for skulpturen av Christian IV som troner midt på Stortorvet i Oslo. 

Jacobsen vokste opp i Moss og hadde sin utdannelse fra akademiet i København og en lengre studietur til Italia. Hans far og han bodde i Moss, i Klostergata 13, det er mye som er ukjent om hans far, men vi vet at han også var dyktig med hendene sine. Faren het H. I Jacobsen og bygde huset Klostergata 13.

Mesteparten av Jacobsens arbeider, for det meste gips, ble i 1921 kjøpt av Kristiania kommune. Disse arbeidene er nå på Oslo Bymuseum.

Kjente arbeider 

 «Ruth». Ble laget i marmor og står idag på Slottet i Oslo
 Byste av Johan Herman Wessel på Wessels plass i Oslo
 Portrett-relieff på minnestøtten over Friedrich August Reissiger i Halden
 Byste av Jørgen Moe på Vestre Aker kirkegård i Oslo
 Bronsegruppen «Bestefar kan» i Nasjonalgalleriet
 Kristus-figuren «Følg meg»
 Gravbyste Ludvig Mathias Lindeman i Oslo domkirke
 Gravbyste J. C. Heuch på Vestre Aker kirkegård i Oslo
 Wilhelm Andreas Wexels, byste på sokkel ved Oslo domkirke

Referanser

Litteratur 
 Pdf-dokument fra Moss Kommune:

Eksterne lenker 
 

Personer fra Moss kommune
Norske billedhuggere
Personer begravet på Vestre gravlund